# Teiran

Teiran (Teyran en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Teiran :
| | Gusargues | |
| Assàs | | Càstrias |
| Clapièrs | Jacon Lo Crèç | Vendargues |

## Toponimia

Las fòrmas ancianas de l'ancian diccionari topografic d'Eugène Thomas, espurgadas desempuòi per Hamlin, èran contradictòrias : Ternantis, en 982, en latin, de Alteyranicis, cap a 1100, de Teyrano, en 1202. Pasmens, Xavier Delamarre recula pas davant l'explicacion de Teiran pel tipe tarnantu, de taro-, « que travèrsa », e nantu-/nanto-, « val/vau », doncas « vilatge situat sus un cors d'aiga que los travèrsa », o « passatge dins una vau »$^,$.
Las fòrmas ancianas seleccionadas per Hamlin son : de Albaterra, id est de Tairano, de Teyrano, ecclesia de Terano, sense data [sègle XII ?], montem de Teyrano en 1200, castrum de Tayrano en 1202, villa et forcia de Teirano en 1228, tenemento de Teiran en 1255, de Teyrano en 1321, a la fin dau sègle XIV, prior de Tayrano alias de Albaterra en 1392, de Teyrano en 1529, de Teirano en 1550, Terà en 1622, Teyran en 1626, Teiran en 1648, 1740-60, Teyran en 1740-60 , en 1770-71 (mapa de Cassini).
Segon Dauzat e Rostaing (d'après la fòrma supausada de Alteyranicis), lo nom vendriá probablament d'un nom d'òme gallo-roman *Altirius, amb lo sufixe -anum, puèi aferèsi (supression del començament) de al- pres per un article contractat; segon Hamlin, Teiran ven del gentilici latin Terius, amb lo sufixe -anum. Teiran èra una proprietat galloromana. Hamlin cita tanben, dins la comuna, lo luòc les Trois Teyrans, en francés, interpretable coma tras Teiran, « darrièr [lo truc de] Teiran », e, probablament entre las aglomeracions de Teiran e de Gusargues, un luòc citat en 1321, territorio de Peyra fuoc, alias Plan Teyran, locum predictum, vocatum Plan Teyran.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2014 | 2026 | Éric Bascou | sense etiqueta | quadre dins lo sector medical |
| març de 2001 | 2014 | Jean Pierre Mollet | UMP | |
| 1965 | 2001 | Marcel Gibily | UDF, puèi RPR | Conselhièr general (1985-1998) |
| | 1965 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra dau canton de Càstrias; es ara dau canton de Sant Geli dau Fesc.

## Demografia

modificar « persona »  v · d · m 
Evolucion demografica Populacion comunala actuala (2013): 4606, totala: 4726 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 190 | 125 | 216 | 233 | 237 | 240 | 256 | 279 | 330 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 355 | 382 | 419 | 428 | 344 | 292 | 403 | 406 | 408 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 422 | 447 | 434 | 428 | 436 | 465 | 425 | 393 | 431 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 477 | 555 | 918 | 2 016 | 3 469 | 4 239 | 4 290 | 4 260 | 4 289 4 401 |
| 2009 | 2010 |
| 4 358 4 478 | 4 427 4 547 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 4585 abitants e la densitat èra de 456,67 ab/km².

## Veire tanben

* Comunas d'Erau

## Nòtas

* ↑ Dempuèi lo 1èr de genièr 2017 modification des limites des 3 arrondissements
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 248 e 368
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 290
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 396
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 673
* Portal de Lengadòc